આ અંગેની વિગત એવી છે કે, ઈલોલ ગામે મહેરપુરા રોડ પર આવેલા મકબૂલભાઈ રફીકભાઈ વિજાપુરાના બોરકૂવા પર પાંચ વર્ષથી ભાગિયા તરીકે કામ કરતા કમલેશ ભુરાભાઈ બામણિયા તેઓના પરિવાર સાથે ભાગિયા તરીકે રહીને ખેતીકામ કરતા હતા દરમિયાન સોમવારે સાંજે કમલેશભાઈ કામઅર્થે ગામમાં ગયા હતા, ત્યારે તેમના બાળકો ઓરડીની બહાર રમતા હતા ત્યારે અચાનક દોઢ વર્ષનો રાહુલ ખુલ્લા બોરવેલમાં સીધામાથે પડી જતાં બાકીના બાળકોએ તરત જ દોડીને પોતાની માતાને કહ્યું હતું અને તેમણે ગામમાં જાણ કરતા લોકો દોડી આવ્યા હતા, જે આધારે હિંમતનગર ફાયરબ્રિગેડ તથા અન્ય વિભાગના અધિકારીઓ ઈલોલ દોડી આવ્યા હતા અને તરત જ રેસ્ક્યુ ઓપરેશન શરૂ કરી દેવામાં આવ્યું હતું, ત્યારે આ બાળક આઠ ઈંચનો વ્યાસ ધરાવતા બોરવેલની પાઈપમાં ૮૦ ફૂટ ઊંડે ઉતરી ગયો હતો, જેથી તરત જ ેતેને બચાવી લેવા માટે ઉપરથી પાઈપ વડે બોરમાં ઓક્સિજન છોડવાનું શરૂ કરી દેવામાં આવ્યું હતું દરમિયાન વિજ્ઞાનના નિયમ પ્રમાણે જમીન પરથી ઊંચે જઈએ તો પ્રાણવાયુ ઓછો અને નાઈટ્રોજન વાતાવરણમાં ઓછો થાય છે, તેમ જમીનમાં જેમ ઊંડે જઈએ ત્યારે પણ આ સ્થિતિ સર્જાતી હોવાને કારણે શરીરને પૂરતા પ્રમાણમાં પ્રાણવાયું ન મળતા તે વ્યક્તિ લાંબો સમય જીવીત રહી શકતો નથી, તેથી રાહુલના કેસમાં પણ આવું થયું હોય તેમ તે બે કલાક સુધી મોતની સામે ઝઝૂમીને થાકીને આખરે પ્રભુને પ્યારો થઈ ગયો હોય તેમ માનવું રહ્યું, તો બીજી તરફ દોઢ વર્ષના રાહુલને બચાવવા માટે અમદાવાદ તથા હિંમતનગરની ફાયર બ્રિગેડની ટીમે આખીરાત પ૦થી વધુ વખત વિવિધ પદ્ધતિઓ અને ટેકનિકને સહારે રાહુલને ૮૦ ફૂટ ઊંડેથી રસ્સા અને ગાળિયાની મદદથી તેનો હાથ પકડીને સવારે પઃ૩૦ વાગે બહાર લવાઈ રહ્યો હતો ત્યારે અચાનક તેના હાથ સિવાયના બાકીના અંગો પાછા બોરવેલમાં પડી જતા બચાવ ટુકડીએ થાકીને ઉપસ્થિત અધિકારીઓને જાણ કરાયા બાદ આ અધિકારીઓએ જિલ્લા કલેક્ટરને જાણ કરી હતી અને સવારે ૬ વાગ્યે રાહુલને મૃત જાહેર કરવાનો નિર્ણય લઈને તેના પરિવારજનોને કહેવામાં આવ્યું હતું.